pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เปิดตัวศูนย์ต่อต้านข่าวปลอม สร้างการรับรู้ข้อมูลที่ถูก
วันศุกร์ที่ 15 พฤศจิกายน 2562
เปิดตัวศูนย์ต่อต้านข่าวปลอม สร้างการรับรู้ข้อมูลที่ถูก
วันศุกร์ที่ 15 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดศูนย์ต่อต้านข่าวปลอม หรือ Anti-Fake News Center เพื่อตรวจสอบข้อมูลที่เผยแพร่บนสื่อสังคมออนไลน์และระบบอินเทอร์เน็ต ซึ่งก่อให้เกิดผลกระทบต่อประชาชนในวงกว้าง เช่น โรคระบาด ภัยพิบัติ ข่าวที่สร้างความแตกแยกในสังคม ตลอดจนทําลายภาพลักษณ์ของประเทศ และสร้างการรับรู้ข้อมูลที่ถูกต้อง รวดเร็ว โดยศูนย์ดังกล่าวจะทําหน้าที่รับแจ้งข้อมูล และส่งต่อเรื่องไปยังหน่วยงานที่เกี่ยวข้องให้ตรวจสอบและแก้ไขปัญหา โดยตั้งเป้าให้ประชาชนสามารถตรวจเช็คข่าวปลอมหลังรับแจ้งได้ภายใน 2 ชั่วโมง ทั้งนี้ หากประชาชนพบข้อมูลข่าวสารที่ไม่ถูกต้อง สามารถแจ้งเบาะแสได้ที่ ศูนย์รับแจ้งข่าวปลอม กระทรวงดิจิทัลเพื่อเศรษฐกิจและสังคม (ชั้น6) ศูนย์ราชการฯ ถ.แจ้งวัฒนะ กรุงเทพฯ หรือ www.antifakenewscenter.com และหมายเลขโทรศัพท์ 0 2288 8000
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 14 พฤษภาคม 2563
วันพฤหัสบดีที่ 14 พฤษภาคม 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 14 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 1 ราย (มีประวัติเดินทางไปสถานที่ชุมนุมชน จ.ภูเก็ต ค้นพบจากการลงพื้นที่เคาะประตูบ้านของอสม. จ.เชียงใหม่) มีผู้ป่วยกลับบ้านได้ร้อยละ 94.43 ของผู้ป่วยทั้งหมด (กลับบ้าน 6 ราย รว
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่14 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 1 ราย (มีประวัติเดินทางไปสถานที่ชุมนุมชน จ.ภูเก็ต ค้นพบจากการลงพื้นที่เคาะประตูบ้านของอสม. จ.เชียงใหม่) มีผู้ป่วยกลับบ้านได้ร้อยละ 94.43 ของผู้ป่วยทั้งหมด (กลับบ้าน 6 ราย รวมกลับบ้านสะสม 2,850 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 112 ราย หรือคิดเป็นร้อยละ 3.71 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,018 ราย
จากรายงานผู้ติดเชื้อพบว่า การไปในสถานที่ชุมชน ที่มีคนรวมกันจํานวนมาก โดยเฉพาะในพื้นที่ที่เคยมีการระบาดของโรคยังมีความเสี่ยงที่จะติดเชื้อ แนะนําประชาชนหากมีความจําเป็นต้องเดินทางไปในพื้นที่ที่มีความเสี่ยง เช่น ตลาด ห้างสรรพสินค้า หรือพื้นที่ที่มีความแออัด คนรวมกันจํานวนมาก ขอให้ป้องกันตนเอง สวมหน้ากากอนามัย/หน้ากากผ้า เว้นระยะห่างระหว่างผู้อื่น 1-2 เมตร พูดคุยกันเท่าที่จําเป็น จดรายการสินค้าที่ต้องซื้อ รีบไปรีบกลับ พกแอลกอฮอล์เจลสําหรับล้างมือ และไม่นํามือมาสัมผัสใบหน้า ตา จมูก ปาก เมื่อกลับถึงบ้านให้ล้างมือ อาบน้ําทําความสะอาดร่างกายทันที เว้นระยะห่าง ไม่คลุกคลี ใกล้ชิดกับคนในบ้านโดยเฉพาะกลุ่มเปราะบาง เช่น ผู้ที่มีโรคประจําตัว คนชรา เด็กเล็ก เพราะหากป่วยอาจมีอาการรุนแรงได้
นอกจากนี้ยังพบว่ามาตรการคัดกรองผู้ที่เดินทางมาจากพื้นที่เสี่ยง เช่น กรุงเทพมหานคร นนทบุรี ภูเก็ต ยะลา ของหน่วยงานด้านการปกครอง รวมถึงการลงพื้นที่เคาะประตูบ้าน ของอาสาสมัครสาธารณสุขประจําหมู่บ้าน (อสม.) เพื่อเฝ้าระวังสังเกตอาการผู้ที่เดินทางมาจากพื้นที่เสี่ยงนั้นทําให้ค้นพบผู้ติดเชื้อและนําเข้าสู่ระบบการรักษาได้อย่างทันท่วงทีป้องกันการแพร่เชื้อเป็นวงกว้างในชุมชน
กระทรวงสาธารณสุข ขอแนะนําหน่วยงาน ประชาชนผู้มีน้ําใจ ที่จัดตั้งตู้ปันสุข ขอความร่วมมือให้ทําความสะอาดตู้ โดยเฉพาะบริเวณพื้นผิวที่มีผู้สัมผัสมาก เช่น บริเวณมือจับ ฝาตู้ โต๊ะ ทุก 2-3 ชั่วโมง หรือตามความเหมาะสม และจัดตั้งจุดวางแอลกอฮอล์เจลล้างมือใกล้ๆ เพื่อลดความเสี่ยงในการแพร่และสัมผัสเชื้อที่อาจเกิดขึ้นได้
****************************** 14 พฤษภาคม2563
********************************************
รัฐบาลไทย-ข่าวทำเนียบรัฐบาล-เลขาธิการ ESCAP เข้าเยี่ยมคารวะนายกรัฐมนตรี เพื่ออำลาในโอกาสครบวาระการปฏิบัติหน้าที่
วันพฤหัสบดีที่ 31 พฤษภาคม 2561
เลขาธิการ ESCAP เข้าเยี่ยมคารวะนายกรัฐมนตรี เพื่ออําลาในโอกาสครบวาระการปฏิบัติหน้าที่
เลขาธิการ ESCAP เข้าเยี่ยมคารวะนายกรัฐมนตรี เพื่ออําลาในโอกาสครบวาระการปฏิบัติหน้าที่
วันนี้ (31 พ.ค.61) เวลา 11.00 น. นางสาวชามฉัด อัคตาร์ (Ms. Shamshad Akhtar) เลขาธิการบริหาร คณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (ESCAP-เอสแคป) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล เพื่ออําลาในโอกาสครบวาระการปฏิบัติหน้าที่ ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรียินดีที่ได้พบกับเลขาธิการ ESCAP อีกครั้ง และได้ชื่นชมบทบาทของเลขาธิการ ESCAP ตลอดระยะเวลาที่ดํารงตําแหน่ง ซึ่งได้สร้างความเข้มแข็งให้กับ ESCAP โดยเฉพาะในเรื่องการบรรลุ SDGs ทุกเป้าหมาย โดยน้อมนําแนวทางการพัฒนาตามหลัก SEP มาใช้ ทั้งนี้นายกรัฐมนตรีกล่าวว่ารัฐบาลให้ความสําคัญกับการขจัดความไม่เท่าเทียมและการลดความเหลื่อมล้ําทางสังคม เพื่อให้ประชาชนเข้าถึงบริการขั้นพื้นฐานอย่างทั่วถึง เช่นการศึกษา สาธารณสุข ระบบหลักประกันสุขภาพถ้วนหน้า ระบบประกันสังคม เป็นต้น โดยบรรจุในยุทธศาสตร์ชาติระยะ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และแผนปฏิรูปประเทศ ซึ่งสอดคล้องกับเป้าหมาย SDGs
ในการนี้ เลขาธิการ ESCAP รู้สึกเป็นเกียรติที่ได้มาปฏิบัติหน้าที่ ณ สํานักเลขาธิการ ESCAP ซึ่งตั้งอยู่ ณ ประเทศไทย และแสดงความขอบคุณรัฐบาลไทยที่ให้การสนับสนุนการทํางานของ ESCAP มาโดยตลอด โดยปัจจุบัน ESCAP มีบทบาทสําคัญทั้งในระดับภูมิภาคเอเชีย-แปซิฟิกและระดับโลก ซึ่งนอกจากทางด้าน SDGs แล้ว ESCAP ยังให้ความสําคัญในด้านวิทยาศาสตร์ เทคโนโลยี และนวัตกรรม ตลอดจนด้านเศรษฐกิจและการเงินด้วย
ในตอนท้าย นายกรัฐมนตรียืนยันยืนยันที่จะสนับสนุนการทํางานของ ESCAP ดังเช่นที่ผ่านมา เพื่อประโยชน์และความเจริญรุ่งเรืองของภูมิภาคเอเชียและแปซิฟิกต่อไป
*************
รัฐบาลไทย-ข่าวทำเนียบรัฐบาล-นายกฯ แสดงความเสียใจต่อครอบครัวและครูอาจารย์ของนักเรียนเหยื่ออาวุธสงคราม จ.นราธิวาส สั่งฝ่ายความมั่นคง เร่งไล่ล่าคนร้าย พร้อมกำชับผู้เกี่ยวข้อง ให้ความช่วยเหลืออย่างเต็มที่
วันพฤหัสบดีที่ 2 มีนาคม 2560
นายกฯ แสดงความเสียใจต่อครอบครัวและครูอาจารย์ของนักเรียนเหยื่ออาวุธสงคราม จ.นราธิวาส สั่งฝ่ายความมั่นคง เร่งไล่ล่าคนร้าย พร้อมกําชับผู้เกี่ยวข้อง ให้ความช่วยเหลืออย่างเต็มที่
โฆษกประจําสํานักนายกรัฐมนตรี เผย นายกรัฐมนตรี ฝากแสดงความเสียใจไปยังครอบครัวและครูอาจารย์ของนักเรียนที่บาดเจ็บและเสียชีวิต ระหว่างเดินทางไปโรงเรียน โดยได้สั่งการให้ฝ่ายความมั่นคง เร่งติดตามตัวคนร้าย มาดําเนินคดีโดยเร็ว
วันที่ 2 มีนาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีคนร้ายใช้อาวุธสงครามลอบโจมตีรถนักเรียนในพื้นที่ อ.รือเสาะ จ.นราธิวาส เช้าวันนี้ ว่า พลเอก ประยุทธ์ จันทร์โอชา นายกรัฐมนตรี ฝากแสดงความเสียใจไปยังครอบครัวและครูอาจารย์ของนักเรียนที่บาดเจ็บและเสียชีวิต ระหว่างเดินทางไปโรงเรียน โดยได้สั่งการให้ฝ่ายความมั่นคง เร่งติดตามตัวคนร้าย มาดําเนินคดีโดยเร็ว เนื่องจากเป็นการกระทําที่อุกอาจ ไม่สมควรเกิดขึ้นกับเด็กและเยาวชน ซึ่งเป็นผู้บริสุทธิ์
"ท่านนายกฯ ยังได้กําชับให้จังหวัดและหน่วยงานที่เกี่ยวข้อง ให้ความช่วยเหลือครอบครัวของนักเรียนแต่ละรายอย่างเต็มที่ และย้ําว่า รัฐบาลเป็นห่วงสวัสดิภาพและความปลอดภัยของพี่น้องประชาชนในพื้นที่จังหวัดชายแดนภาคใต้ จึงขอให้ เจ้าหน้าที่ทหาร ตํารวจ ฝ่ายปกครอง บูรณาการ ความร่วมมืออย่างเข้มแข็งและต่อเนื่อง เพื่อสร้างความมั่นใจในการดําเนินชีวิตแก่ประชาชนทุกคน
ทั้งนี้ สถานการณ์ความไม่สงบในพื้นที่มีพัฒนาการดีขึ้นตามลําดับ โดยมีสถิติการเกิดเหตุความรุนแรงน้อยลงอย่างต่อเนื่อง ดังนั้น เหตุการณ์ในครั้งนี้จึงไม่เกิดผลดีกับใครโดยเฉพาะคนในพื้นที่เอง และยังทําให้ประชาชนนอกพื้นที่เกิดความไม่เชื่อมั่นที่จะเดินทางไปท่องเที่ยวหรือติดต่อธุรกิจ จึงขอให้พี่น้องประชาชนร่วมกันประณามและกดดันผู้ก่อความไม่สงบ โดยหากพบเบาะแสหรือข้อมูลที่เป็นประโยชน์ให้รีบแจ้งเจ้าหน้าที่ เพื่อ จะได้ติดตามผู้ก่อเหตุมาดําเนินคดีให้ได้โดยเร็ว
------------------------
รัฐบาลไทย-ข่าวทำเนียบรัฐบาล-คณะผู้แทน OIC ยกย่องไทยเป็นแบบอย่างที่ดี แสดงให้เห็นทุกศาสนาสามารถอยู่ร่วมกันได้อย่างสันติ
วันพุธที่ 28 มีนาคม 2561
คณะผู้แทน OIC ยกย่องไทยเป็นแบบอย่างที่ดี แสดงให้เห็นทุกศาสนาสามารถอยู่ร่วมกันได้อย่างสันติ
คณะผู้แทน OIC ยกย่องไทยเป็นแบบอย่างที่ดี แสดงให้เห็นทุกศาสนาสามารถอยู่ร่วมกันได้อย่างสันติ
8 คณะผู้แทนจากประเทศสมาชิกองค์การความร่วมมืออิสลาม (OIC) และผู้แทนจากสํานักเลขาธิการ OIC เดินทางเยือนประเทศไทย ระหว่างวันที่ 25 กุมภาพันธ์ – 4 มีนาคม 2561 โดยในระหว่างการเยือน คณะผู้แทน OIC ได้เดินทางไปยังจังหวัดชายแดนใต้ เพื่อพบปะแลกเปลี่ยนความคิดเห็นกับหน่วยราชการที่เกี่ยวข้อง รวมทั้งเยี่ยมชมและเรียนรู้วิถีชีวิตท้องถิ่นที่อาศัยอยู่ร่วมกัน
คณะผู้แทน OIC แสดงความชื่นชมรัฐบาลไทยที่ใช้แนวทางการแก้ไขปัญหาโดยสันติวิธี สนับสนุนให้ชาวไทยมุสลิมได้รับโอกาสทางการศึกษาและศาสนกิจ รวมทั้งได้รับประโยชน์จากแผนพัฒนาของรัฐบาลในด้านต่างๆ อย่างเท่าเทียม เป็นตัวอย่างให้ประเทศต่างๆ ในภูมิภาคได้เป็นอย่างดี โดยเฉพาะโครงการพาคนกลับบ้าน ที่เปิดโอกาสให้ผู้ที่มีความเห็นต่างจากรัฐหรือเคยต่อสู้กับรัฐได้กลับมาแก้ปัญหาร่วมกับรัฐบาล
รัฐบาลไทยสามารถทําให้รู้สึกว่าพี่น้องมุสลิมทุกคนเป็นเสมือนพี่น้องและได้พยายามทําสิ่งที่ดีที่สุดเพื่อชาวมุสลิม คณะผู้แทน OIC ยังได้กล่าวขอให้ชาวมุสลิมภูมิใจที่ได้เกิดบนแผ่นดินไทยและร่วมมือกันสร้างสันติสุข รวมทั้งให้ความร่วมมือกับรัฐบาลไทยในการแก้ไขปัญหา
คณะผู้แทน OIC เห็นว่า การทําให้เยาวชนรู้จักหน้าที่พลเมือง มีจริยธรรม และเคารพกฎหมาย เป็นสิ่งสําคัญที่ทําให้การพัฒนาของรัฐบาลสัมฤทธิ์ผล โดยเฉพาะอย่างยิ่งหากมีการน้อมนําแนวพระราชดําริของพระบาทสมเด็จพระปรมินทรมหาภูมิพลอดุลยเดช บรมนาถบพิตรมาเป็นหลักปฏิบัติ จะช่วยแก้ปัญหาในพื้นที่ได้อย่างแน่นอน
นอกจากนี้ คณะผู้แทน OIC ยังกล่าวชื่นชมรัฐบาลไทยในการดําเนินการด้านศาสนาอิสลาม รวมถึงนโยบายและความพยายามของรัฐบาลในการพัฒนาจังหวัดชายแดนใต้ ทั้งในด้านเศรษฐกิจ สังคม และการศึกษา และยินดีที่ได้เห็นพี่น้องชาวไทยมุสลิมใช้ชีวิตเป็นปกติสุข และพร้อมสนับสนุนไทยในการแก้ไขปัญหา โดยเห็นว่าเป็นเรื่องภายในของไทย โดยจะนําผลการเยือนของคณะในครั้งนี้ไปขยายผล สร้างการรับรู้และเผยแพร่ด้านการข่าวต่อไป
ทั้งนี้ ในการแก้ปัญหาจังหวัดชายแดนใต้ นายกรัฐมนตรีย้ําเสมอว่า แนวทางการแก้ไขอย่างยั่งยืนนั้นควรลดความเหลื่อมล้ําและสร้างโอกาสทางการศึกษา โดยทุกคนทุกฝ่ายต้องช่วยกันดูแลพื้นที่ด้วยสันติวิธีมากกว่าที่จะใช้ความรุนแรง เพื่อผลสัมฤทธิ์ร่วมกันในการทําให้จังหวัดชายแดนใต้เกิดสันติสุข และประเทศชาติยั่งยืน
*************************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมขับเคลื่อนเชิงนโยบายเรือนจำสุขภาวะ  พัฒนาเครือข่ายพันธมิตรและภาคส่วนที่เกี่ยวข้อง “คืนคนดีสู่สังคม”
วันพุธที่ 25 มกราคม 2560
ปลัดกระทรวงยุติธรรม ประชุมขับเคลื่อนเชิงนโยบายเรือนจําสุขภาวะ  พัฒนาเครือข่ายพันธมิตรและภาคส่วนที่เกี่ยวข้อง “คืนคนดีสู่สังคม”
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมขับเคลื่อนเชิงนโยบายเรือนจําสุขภาวะ ครั้งที่ ๒ เรื่อง“สานพลังชุมชนเพื่อคืนคนดีสู่สังคม แต่กฎหมายกลับห้ามคนพ้นโทษทํางาน”
เมื่อวันพุธที่ ๒๕ มกราคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมขับเคลื่อนเชิงนโยบายเรือนจําสุขภาวะ ครั้งที่ ๒
เรื่อง“สานพลังชุมชนเพื่อคืนคนดีสู่สังคม แต่กฎหมายกลับห้ามคนพ้นโทษทํางาน”
เพื่อพัฒนาเครือข่ายพันธมิตรและภาคส่วนที่เกี่ยวข้อง ให้เข้ามามีส่วนร่วมในงานราชทัณฑ์
เพื่อลดอคติทางสังคม และให้ผู้ต้องขัง/ผู้พ้นโทษ ได้รับการยอมรับในฐานะพลเมืองที่มีบทบาทหน้าที่รับผิดชอบในสังคม
จัดโดยสมาคมนักวิจัยประชากรและสังคม สถาบันวิจัยประชากรและสังคม มหาวิทยาลัยมหิดล
สภาวิชาชีพสังคมสงเคราะห์ และกรมราชทัณฑ์ กระทรวงยุติธรรม
สนับสนุนโดยสํานักงานกองทุนสนับสนุนการเสริมสร้างสุขภาพ (สสส.)
โดยมีนายชาติชาย สุทธิกลม กรรมการสิทธิมนุษยชนแห่งชาติ
และรองศาสตราจารย์ ดร.กฤตยา อาชวนิจกุล นายกสมาคมนักวิจัยประชากรและสังคม
พร้อมด้วยผู้แทนจากภาคส่วนต่างๆ ที่เกี่ยวข้อง เข้าร่วมฯ
ณ ห้องประชุม ๗๐๙ สํานักงานคณะกรรมการสิทธิมนุษยชนแห่งชาติ
อาคารรัฐประศาสนภักดี ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-นรม.ห่วงใยปัญหาสภาพคล่องผู้มีรายได้น้อยช่วงใกล้เปิดเทอม ย้ำรัฐมีแหล่งทุนเป็นทางเลือกหลากหลาย เตือนอย่านำความเดือดร้อนประชาชนเชื่อมโยงการเมือง แนะคนไทยสร้างวินัยการออม
วันเสาร์ที่ 12 พฤษภาคม 2561
นรม.ห่วงใยปัญหาสภาพคล่องผู้มีรายได้น้อยช่วงใกล้เปิดเทอม ย้ํารัฐมีแหล่งทุนเป็นทางเลือกหลากหลาย เตือนอย่านําความเดือดร้อนประชาชนเชื่อมโยงการเมือง แนะคนไทยสร้างวินัยการออม
นรม.ห่วงใยปัญหาสภาพคล่องผู้มีรายได้น้อยช่วงใกล้เปิดเทอม ย้ํารัฐมีแหล่งทุนเป็นทางเลือกหลากหลาย เตือนอย่านําความเดือดร้อนประชาชนเชื่อมโยงการเมือง แนะคนไทยสร้างวินัยการออม
วันนี้ (12 พฤษภาคม 2561) พลเอก ประยุทธ์ จันทร์โอชา นายกรัฐมนตรี กล่าวถึงการช่วยเหลือผู้มีรายได้น้อยที่มีปัญหาสภาพคล่องช่วงใกล้เปิดเทอม ว่า รัฐบาลห่วงใยและมีทางเลือกให้ประชาชนที่มีความจําเป็นต้องใช้จ่ายฉุกเฉิน เช่น ค่าเล่าเรียน ค่ารักษาพยาบาล ได้เข้าถึงแหล่งเงินทุนอย่างหลากหลาย โดยไม่ต้องไปใช้บริการสินเชื่อนอกระบบ ทั้งโครงการสินเชื่อรายย่อยเพื่อใช้จ่ายฉุกเฉินของ ธ.ก.ส. และธ.ออมสิน รายละไม่เกิน 50,000 บาท โครงการสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) รายละไม่เกิน 50,000 บาท ซึ่งมีประชาชนไปใช้บริการอย่างต่อเนื่อง และยังให้สถานธนานุบาลขององค์กรปกครองส่วนท้องถิ่นทั่วประเทศเตรียมเงินให้เพียงพอกับความต้องการของประชาชน และปรับลดอัตราดอกเบี้ยเพื่อลดภาระผู้ปกครอง ในระหว่างวันที่ 1 เม.ย.– 31 พ.ค. 61 โดยหากเงินต้นไม่เกิน 5,000 บาท จะคิดดอกเบี้ยเพียงร้อยละ 0.25 ต่อเดือน ส่วนเงินต้นเกินกว่า 5,000 บาท จะคิดดอกเบี้ยร้อยละ 1 ต่อเดือน
นายกรัฐมนตรี ยังให้ความสนใจข่าวที่เกษตรกรนําหัวรถไถไปจํานําที่โรงรับจํานําของเทศบาลเมืองชุมแสง จ.นครสวรรค์ และมีคนฉวยโอกาสนําไปอ้างว่า รัฐบาลบริหารงานไม่ดีจึงทําให้เศรษฐกิจย่ําแย่ โดยนายกฯ ไม่อยากให้นําความเดือดร้อนของประชาชนไปเชื่อมโยงกับประเด็นการเมือง หากจะวิพากษ์วิจารณ์ก็ขอให้อยู่บนพื้นฐานของข้อมูลที่ถูกต้อง
“การนําทรัพย์สินไปจํานําถือเป็นทางเลือกหนึ่งของประชาชนที่ต้องการใช้เงินฉุกเฉิน ซึ่งเกิดขึ้นมานานแล้ว และช่วงใกล้เปิดเทอมจะมีปริมาณการใช้บริการมาก ถือเป็นเรื่องปกติ และยังขึ้นอยู่กับความต้องการในแต่ละช่วงด้วย เช่น หลังเกิดเหตุน้ําท่วมเกษตรกรก็จะนําหัวรถไถไปจํานํากันมาก เป็นต้น ส่วนภาพที่เห็นว่าขณะนี้มีหัวรถไถถูกนําไปจํานําเป็นจํานวนมากนั้น เนื่องจากโรงรับจํานําของพื้นที่ใกล้เคียงในอ.บางมูลนาก และตะพานหิน จ.พิจิตร ไม่ได้รับจํานําอุปกรณ์ทางเกษตร เพราะเป็นอุปกรณ์ขนาดใหญ่ เกษตรกรจึงต้องนําไปจํานําที่ อ.ชุมแสง จ.นครสวรรค์”
นอกจากนี้ จากการตรวจสอบข้อมูลพบว่า ทอง นาก เพชร และเครื่องรูปพรรณ เงินรูปพรรณ นาฬิกาข้อมือ เครื่องใช้ไฟฟ้า โทรศัพท์มือถือ เป็นทรัพย์สินที่มีการนําไปจํานํามากที่สุดตามลําดับ ส่วนเครื่องมืออุปกรณ์ทางการเกษตรมีจํานวนน้อยที่สุด และมีปริมาณการจํานําใกล้เคียงกับทุกปี อีกทั้งรัฐบาลชุดนี้ได้เปิดโอกาสให้เกษตรกรนําอุปกรณ์ทางการเกษตรไปจํานําได้ เพิ่มเติมจากทรัพย์สินประเภทอื่น อย่างไรก็ตาม นายกฯ อยากให้คนไทยทุกคนสร้างวินัยการออมเพื่ออนาคตในระยะยาวด้วย
-------------------------------------
รัฐบาลไทย-ข่าวทำเนียบรัฐบาล-มาตรการต้านทุจริตและประพฤติมิชอบ
วันพฤหัสบดีที่ 5 เมษายน 2561
มาตรการต้านทุจริตและประพฤติมิชอบ
รัฐบาลออกมาตรการเพื่อป้องกันปราบปรามการทุจริตและประพฤติมิชอบในหน่วยงานรัฐทุกระดับ
มาตรการต้านทุจริตและประพฤติมิชอบ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการเพื่อป้องกันปราบปรามการทุจริตและประพฤติมิชอบในหน่วยงานรัฐทุกระดับ โดยหากมีการร้องเรียนเกิดขึ้น ให้หัวหน้าส่วนราชการตั้งคณะกรรมการขึ้นสอบสวนข้อเท็จจริงภายใน 7 วัน และต้องดําเนินการสอบให้เสร็จสิ้นภายใน 30 วัน และหากมีแนวโน้มว่าข้าราชการที่ถูกร้องเรียนนั้นมีความผิดจริงให้ปรับย้ายไปยังตําแหน่งอื่นเป็นการชั่วคราวก่อน เพื่อให้การสอบสวนพยานและหาหลักฐานเป็นไปอย่างโปร่งใส และเมื่อตรวจสอบพบว่ามีการทุจริตจริงให้หัวหน้าส่วนราชการนั้นดําเนินการทางวินัยทันทีโดยไม่ต้องรอผลทางคดีอาญา พร้อมส่งข้อมูลให้กับศูนย์อํานวยการต่อต้านการทุจริตแห่งชาติ ดําเนินการทางคดีอาญาทันที
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
วันพุธที่ 24 กรกฎาคม 2562
นายกรัฐมนตรี เป็นประธานพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
รัฐบาลจัดพิธีทางศาสนามหามงคล 5 ศาสนา เพื่อถวายเป็นพระราชกุศล  เนื่องในโอกาสวันเฉลิมพระชนมพรรษา 28 กรกฎาคม 2562
วันนี้ (24 กรกฎาคม2562) เวลา 08.15 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา เป็นประธานในพิธีทางศาสนามหามงคล5ศาสนาเพื่อถวายเป็นพระราชกุศลพระบาทสมเด็จพระวชิรเกล้าเจ้าอยู่หัวเนื่องในโอกาสวันเฉลิมพระชนมพรรษา 28 กรกฎาคม 2562 โดยมี ผู้นําและผู้ประกอบพิธีทางศาสนา คณะรัฐมนตรีและคู่สมรส ประธานสภาผู้แทนราษฎร ประธานวุฒิสภา ประธานศาลฎีกา ประธานศาลรัฐธรรมนูญ ประธานศาลปกครองสูงสุด ประธานองค์กรตามรัฐธรรมนูญ ผู้บัญชาการเหล่าทัพและผู้บัญชาการตํารวจแห่งชาติ ผู้แทนข้าราชการทุกหมู่เหล่า และผู้ที่เกี่ยวข้องเข้าร่วมพิธี
โอกาสนี้ นายกรัฐมนตรี ได้เปิดกรวยดอกไม้ธูปเทียนแพ ถวายราชสักการะเบื้องหน้าพระบรมฉายาลักษณ์พระบาทสมเด็จพระวชิรเกล้าเจ้าอยู่หัว พร้อมกล่าวถวายราชสดุดีเฉลิมพระเกียรติถวายพระพรชัยมงคล โดยได้กล่าวน้อมสํานึกในพระมหากรุณาธิคุณอย่างหาที่สุดมิได้ ที่พระบาทสมเด็จพระวชิรเกล้าเจ้าอยู่หัวทรงปฏิบัติบําเพ็ญพระราชกรณียกิจนานัปการเพื่อสร้างความสุขสวัสดีให้พสกนิกรชาวไทยถ้วนหน้าและมีคุณภาพชีวิตที่ดีอย่างยั่งยืนอีกทั้ง ทรงเป็นองค์เอกอัครศาสนูปถัมภกทรงทํานุบํารุงทุกศาสนาในพระราชอาณาจักรให้มีความเจริญรุ่งเรืองปวงข้าพระพุทธเจ้าจักเทิดทูนสถิตเสถียรไว้ในดวงใจสืบไปดนตรีบรรเลงเพลงสรรเสริญพระบารมี
จากนั้น นายกรัฐมนตรี จุดธูปเทียนบูชาพระรัตนตรัย เริ่มพิธีทางศาสนา 5 ศาสนา ประกอบด้วยพิธีเจริญพระพุทธมนต์ถวายพระราชกุศล โดยมีสมเด็จพระพุฒาจารย์ วัดไตรมิตรวิทยาราม เป็นผู้นําประกอบพิธีศาสนาพุทธ นายวุฒิ ฐิตะลักขณะ ผู้แทนจุฬาราชมนตรี ประกอบพิธีดุอาอ์ขอพร (ศาสนาอิสลาม) บาทหลวงเสนอ ดําเนินสดวก สภาประมุขบาทหลวงโรมันคาทอลิกแห่งประเทศไทย อธิษฐานภาวนาขอพร (ศาสนาคริสต์) พระครูสุริยาเทเวศร์ สํานักพราหมณ์พระราชครู ในสํานักพระราชวัง สวดมนต์ถวายพระพร (ศาสนาพราหมณ์–ฮินดู) และพิธีสวดอัรดาสขอพรจากพระศาสดา โดยMr.Satpal Singhสมาคมศรีคุรุสิงห์สภา เป็นผู้นําสวดของศาสนาซิกข์ เสร็จแล้ว นายกรัฐมนตรีได้ถวายและมอบของที่ระลึกให้กับผู้นําศาสนา 5 ศาสนา และกราบลาพระรัตนตรัย พร้อมถวายความเคารพเบื้องหน้าพระฉายาลักษณ์พระบาทสมเด็จพระวชิรเกล้าเจ้าอยู่หัวเป็นอันเสร็จพิธี
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ประชุมหารือแลกเปลี่ยนความคิดเห็นกับ 9 องค์กรเอกชน กลุ่มขับเคลื่อนเศรษฐกิจ จังหวัดอุบลราชธานี
วันศุกร์ที่ 25 พฤษภาคม 2561
​ประชุมหารือแลกเปลี่ยนความคิดเห็นกับ 9 องค์กรเอกชน กลุ่มขับเคลื่อนเศรษฐกิจ จังหวัดอุบลราชธานี
รัฐมนตรีช่วยว่าการกระทรวงอุตสาหกรรม เป็นประธานการประชุมหารือแลกเปลี่ยนความคิดเห็นพร้อมรับฟังปัญหากับ 9 องค์กรเอกชน กลุ่มขับเคลื่อนเศรษฐกิจ จังหวัดอุบลราชธานี ณ ห้องประชุมผาแต้ม ศูนย์ส่งเสริมอุตสาหกรรมภาคที่ 7
วันนี้ (25 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหารือแลกเปลี่ยนความคิดเห็นพร้อมรับฟังปัญหากับ 9 องค์กรเอกชน กลุ่มขับเคลื่อนเศรษฐกิจ จังหวัดอุบลราชธานี โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายจารุพันธุ์ จารโยภาส รองอธิบดีกรมส่งเสริมอุตสาหกรรม นายรังสรร บุญสะอาด อุตสาหกรรมจังหวัดอุบลราชธานี ผู้บริหารกระทรวงอุตสาหกรรม และ 9 องค์กรเอกชน ที่เข้าร่วมนําโดย นายสิทธิชัย โควสุรัตน์ ประธานสภาอุตสาหกรรม นายสมชาติ พงคพนาไกร ประธานหอการค้า ประธานชมรมธนาคาร นายกสมาคมธุรกิจการท่องเที่ยว บจก.ประชารัฐรักสามัคคีอุบลราชธานี (วิสาหกิจเพื่อสังคม) สภาทนาย สมาคมสื่อมวลชน Biz Club และกลุ่มนักธุรกิจรุ่นใหม่ ประธานสมาพันธ์ SME ไทย จังหวัดอุบลราชธานี ร่วมประชุม ณ ห้องประชุมผาแต้ม ศูนย์ส่งเสริมอุตสาหกรรมภาคที่ 7
รัฐบาลไทย-ข่าวทำเนียบรัฐบาล-ศบค.มท.สั่งการทุกจังหวัดจัดระเบียบแหล่งท่องเที่ยวสอดคล้องมาตรการผ่อนคลายให้เหมาะสมกับพื้นที่
วันอาทิตย์ที่ 14 มิถุนายน 2563
ศบค.มท.สั่งการทุกจังหวัดจัดระเบียบแหล่งท่องเที่ยวสอดคล้องมาตรการผ่อนคลายให้เหมาะสมกับพื้นที่
ศบค.มท.สั่งการทุกจังหวัดจัดระเบียบแหล่งท่องเที่ยวสอดคล้องมาตรการผ่อนคลายให้เหมาะสมกับพื้นที่
เมื่อวันที่ 13 มิ.ย. 63 ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า พลเอก ประยุทธ์ จันทร์โอชา นายกรัฐมนตรี ได้มีข้อสั่งการให้ส่วนราชการที่เกี่ยวข้องจัดระเบียบแหล่งท่องเที่ยวชายหาด ด้วยการกําหนดการใช้พื้นที่ให้มีความชัดเจน มุ่งเน้นความปลอดภัยของนักท่องเที่ยวและประชาชน ไม่เกิดความแออัด รวมทั้งให้มีการดูแลรักษาความสะอาดของสถานที่ท่องเที่ยวและบริเวณโดยรอบ
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดดําเนินการตามความเหมาะสมกับพื้นที่ ได้แก่ 1) สํารวจพื้นที่แหล่งท่องเที่ยวธรรมชาติ แหล่งท่องเที่ยวชุมชน แหล่งท่องเที่ยวทางประวัติศาสตร์ เพื่อเตรียมความพร้อมรองรับนักท่องเที่ยว โดยมุ่งเน้นการบริหารจัดการแหล่งท่องเที่ยวเพื่อให้เศรษฐกิจขับเคลื่อนควบคู่กับมาตรการการป้องกันการแพร่ระบาดของโรคของกระทรวงสาธารณสุข 2) จัดระเบียบและแบ่งสัดส่วนการใช้พื้นที่สถานที่ท่องเที่ยวให้มีความชัดเจน อาทิ พื้นที่ร้านค้า สถานประกอบการ พื้นที่สําหรับพักผ่อน พื้นที่จัดกิจกรรม พื้นที่จอดรถ หรือพื้นที่อื่น ๆ ให้สามารถใช้ประโยชน์ร่วมกันได้อย่างเหมาะสม กําหนดมาตรการควบคุมจํานวนผู้เข้ามาท่องเที่ยวเพื่อไม่ให้เกิดความแออัดและเป็นไปตามมาตรการรักษาระยะห่างทางสังคม โดยถือหลักหลีกเลี่ยงติดต่อสัมผัสระหว่างกัน 3) อํานวยความสะดวกและบริหารจัดการระบบการจราจร รวมทั้งประชาสัมพันธ์การใช้เส้นทางให้แก่ประชาชนเพื่อลดความแออัดของพื้นที่ 4) กําหนดมาตรการป้องกันการแพร่ระบาดของโรค ทั้งการรักษาความสะอาดบริเวณแหล่งท่องเที่ยวโดยเฉพาะจุดที่มีโอกาสเสี่ยงต่อการแพร่เชื้อกําหนด และให้มีจุดล้างมือด้วยสบู่ แอลกอฮอล์เจล หรือน้ํายาฆ่าเชื้อโรค รวมทั้งกําจัดขยะในพื้นที่โดยรอบแหล่งท่องเที่ยว 5) รณรงค์ให้ผู้ประกอบการและนักท่องเที่ยวใช้แอปพลิเคชัน "ไทยชนะ" ให้เป็นส่วนหนึ่งของวิถีชีวิตปกติ และสร้างความรู้ความเข้าใจแก่ทุกภาคส่วน ให้ตระหนักถึงความสําคัญและประโยชน์ของแอปพลิเคชันในการสอบสวนโรคย้อนหลังได้
รัฐบาลไทย-ข่าวทำเนียบรัฐบาล-กรมการค้าภายในชี้แจงกรณีร้านจำหน่ายอาหาร บริเวณชายหาดหัวหิน จ.ประจวบคีรีขันธ์ จำหน่ายอาหารราคาแพงผิดปกติ
วันพุธที่ 3 มกราคม 2561
กรมการค้าภายในชี้แจงกรณีร้านจําหน่ายอาหาร บริเวณชายหาดหัวหิน จ.ประจวบคีรีขันธ์ จําหน่ายอาหารราคาแพงผิดปกติ
กรมการค้าภายในชี้แจงกรณีร้านจําหน่ายอาหาร บริเวณชายหาดหัวหิน จ.ประจวบคีรีขันธ์ จําหน่ายอาหารราคาแพงผิดปกติ
วันที่ 25 ธันวาคม 2560 นายบุณยฤทธิ์ กัลยาณมิตร อธิบดีกรมการค้าภายใน กระทรวงพาณิชย์ ชี้แจงกรณีสื่อมวลชนเสนอข่าวร้านจําหน่ายอาหารบริเวณชายหาดหัวหิน จังหวัดประจวบคีรีขันธ์ จําหน่ายอาหารราคาแพงผิดปกติ ตามที่ในสื่อโซเชียลมีเดียมีการเผยแพร่ภาพและข้อความจากผู้ใช้ชื่อเฟซบุ๊ก “Ploynapas Lukthongmak” แสดงความไม่พอใจหลังเจอราคาอาหารซีฟู้ด และค่าเครื่องดื่ม รวม 7,380 บาท ณ ร้านอาหารแห่งหนึ่งซึ่งมีลักษณะเป็นร้านเตียงผ้าใบบริเวณชายหาดหัวหิน จังหวัดประจวบคีรีขันธ์ จําหน่ายอาหารทุกอย่างราคาสูงผิดปกติ โดยเฉพาะเมนูทะเลเผาและทะเลลวกจานละ 700 บาท ต้มยําหม้อละ 300 บาท ส้มตํากุ้งสดจานละ 150 บาท ข้าวผัดจานใหญ่ 300 บาท ข้าวเปล่าโถละ 100 บาท น้ําขวดละ 50 บาท ไก่ย่างจานละ 250 บาท กุ้งชุบแป้งทอดจานละ 350 บาท นั้น
กรมการค้าภายในได้ประสานสํานักงานพาณิชย์จังหวัดประจวบคีรีขันธ์ ดําเนินการตรวจสอบข้อเท็จจริง ตามประเด็นดังกล่าวโดยเร่งด่วนแล้ว ปรากฏข้อเท็จจริงว่า สถานที่ตามที่ปรากฏในสื่อดังกล่าวเป็นร้านจําหน่ายอาหาร ตั้งอยู่บริเวณชายหาดหัวหิน ล็อคที่ 17 ถนนชายหาดหัวหิน ตําบลหัวหิน อําเภอหัวหิน จังหวัดประจวบคีรีขันธ์ มีนางภาวนา เปี่ยมทวี เป็นเจ้าของร้าน ซึ่งจากการตรวจสอบราคาจําหน่ายอาหารตามรายการที่ปรากฏอยู่ในสื่อ รวมราคาอาหารจํานวน 7,380 บาทนั้น พบว่า อาหารและเครื่องดื่มทุกรายการ มีการแสดงราคาจําหน่ายไว้อย่างชัดเจน และจําหน่ายไม่เกินราคาที่แสดงไว้ นอกจากนี้ยังได้มีการตรวจสอบราคาจําหน่ายอาหารของร้านบริเวณใกล้เคียง เพื่อเทียบเคียงราคาจําหน่าย พบว่า มีราคาจําหน่ายใกล้เคียงกัน โดยเฉพาะเมนูทะเลเผาและทะเลลวก ส่วนใหญ่จําหน่ายราคาชุดละ 500-800 บาท
กรมการค้าภายในจะประสานสํานักงานพาณิชย์จังหวัดทุกจังหวัด ให้ตรวจสอบผู้ประกอบการร้านอาหารบริเวณสถานีขนส่งและสถานที่ท่องเที่ยวต่าง ๆ เพื่อให้ผู้ประกอบการมีการปิดป้ายแสดงราคาจําหน่ายสินค้า และจําหน่ายสินค้าให้ตรงกับราคาที่แสดงไว้ รวมทั้งมิให้ฉวยโอกาสจําหน่ายสินค้าในราคาที่สูงเกินสมควร ตามพระราชบัญญัติ ว่าด้วยราคาสินค้าและบริการ พ.ศ. 2542 หากพบว่ามีการกระทําความผิดจะดําเนินการตามกฎหมาย อย่างเคร่งครัด หากผู้บริโภคพบว่ามีการจําหน่ายอาหารในราคาสูงเกินสมควร หรือไม่ได้รับความเป็นธรรมในการซื้อสินค้าหรือบริการ สามารถแจ้งข้อมูลมาได้ที่สายด่วน 1569 กรมการค้าภายในหรือสํานักงานพาณิชย์จังหวัดทั่วประเทศ
-------------------
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ปาฐกถาพิเศษหัวข้อ “การขับเคลื่อน Digital Local Government สู่ Digital Thailand”
วันอังคารที่ 27 กุมภาพันธ์ 2561
ปลัดกระทรวงดิจิทัลฯ ปาฐกถาพิเศษหัวข้อ “การขับเคลื่อน Digital Local Government สู่ Digital Thailand”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนา “GovChannel Roadshow 2018 : Digital Local Government ขับเคลื่อนราชการทันสมัย บริการประชาชนรวดเร็ว ทันใจ” พร้อมปาฐกถาพิเศษหัวข้อ “การขับเคลื่อน Digital Local Government สู่ Digital Thailand” โดยสํานักงานรัฐบาลอิเล็กทรอนิกส์ (องค์การมหาชน) หรือ EGA หน่วยงานในสังกัดกระทรวงฯ จัดขึ้น เพื่อเร่งรัดพัฒนาบริการภาครัฐภายใต้กรอบนโยบายเทคโนโลยีสารสนเทศและการสื่อสารของรัฐบาล มุ่งเน้นการยกระดับคุณภาพชีวิต และการเข้าถึงบริการสาธารณะของประชาชนทุกคน ทุกกลุ่ม ทุกท้องถิ่น อย่างทั่วถึงและเท่าเทียม โดยได้พัฒนา “ศูนย์กลางบริการภาครัฐสําหรับประชาชน” หรือ GovChannel ขึ้น เพื่อเป็นศูนย์กลางในการเข้าถึงข้อมูลและบริการอิเล็กทรอนิกส์ของหน่วยงานภาครัฐต่างๆ ได้จากจุดเดียว รวมทั้งเป็นการเพิ่มขีดความสามารถเชิงดิจิทัลให้หน่วยงานราชการส่วนภูมิภาคมีประสิทธิภาพการทํางานสูงขึ้น สามารถบริการประชาชนให้ได้ประโยชน์สูงสุด ดังนั้น การผลักดันให้เกิด Digital Local Government จึงเป็นการขับเคลื่อนผ่านนวัตกรรมด้านเทคโนโลยี เพื่อนําพาประเทศสู่ Thailand 4.0 ก่อให้เกิดความร่วมมือในการจัดงานสัมมนาดังกล่าว เมื่อวันที่ 23 กุมภาพันธ์ 2561 ณ โรงแรมสุนีย์ แกรนด์ โฮเทล แอนด์ คอนเวนชั่นเซ็นเตอร์ อําเภอเมือง จังหวัดอุบลราชธานี
***********************